শনিবাৰে পাহাৰীয়া জিলা কাৰ্বি আংলঙৰ ডলামৰা থানা এলেকাধীন বকাৰাম টকবী গাঁৱত জিলা আৰক্ষীৰ এক অভিযানকাৰী দলে সশস্ত্ৰ উগ্ৰপন্থী সংগঠন পি ডি চি কেৰে এক ভয়ংকৰ সংঘৰ্ষত লিপ্ত হয়। সংঘৰ্ষত অভিযানকাৰী দলটোৱে সংগঠনটোৰ এটা ঘাটি উৎখাত কৰিবলৈ সক্ষম হয় যদিও এই ঘটনাই সমগ্ৰ অঞ্চলটোতে তীব্ৰ চাঞ্চল্যৰ সৃষ্টি কৰিছে।
উল্লেখ্য যে ডলামৰা থানাৰ অন্তৰ্গত বকাৰাম টকবী গাঁৱত সশস্ত্ৰ উগ্ৰপন্থী সংগঠন পি ডি চি কেৰ এটা শীৰ্ষ নেতৃত্বৰ দলে গোপনে বাহৰ পাতি থকাৰ খবৰ লাভ কৰাত জিলা আৰক্ষীৰ এটা দল অঞ্চলটোলৈ ৰাওনা হয়। আৰু এই অভিযানৰ সময়তে দুয়োপক্ষই প্ৰচণ্ড গুলীয়াগুলীত লিপ্ত হয়।
বহু সময় ধৰি চলা এই সংঘৰ্ষৰ অন্তত আৰক্ষীয়ে ঘটনাস্থলীৰ পৰা এটা এইচ কে পইণ্ট ৩৩ ৰাইফল, ৭০ জাঁই সক্ৰিয় গুলী, দুটা মেগজিন, দুটা মোবাইল ফোনৰ লগতে বহুতো আপত্তিজনক নথি-পত্ৰ জব্দ কৰিবলৈ সক্ষম হয়।
আৰক্ষীৰ এই অভিযানত উগ্ৰপন্থী দলটোৰ কেইবাগৰাকী সদস্য গুলীবিদ্ধ হয় যদিও ঘন জংঘলৰ সুযোগতে সদস্য কেইজন ঘটনাস্থলী এৰি আত্মগোপন কৰিবলৈ সক্ষম হয় বুলি আৰক্ষীৰ এক সূত্ৰই জানিবলৈ দিয়ে।
ইফালে উগ্ৰপন্থী সদস্য কেইজনক আটক কৰিবলৈ আৰক্ষীয়ে কালিৰ পৰা অভিযান চলাই আছে যদিও এই পৰ্যন্ত এজনো সদস্যক আটক কৰিবলৈ সক্ষম হোৱা নাই।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
